CELEX: 62019CA0393
Language: hu
Date: 2021-01-14 00:00:00
Title: C-393/19. sz. ügy: A Bíróság (első tanács) 2021. január 14-i ítélete (az Apelativen sad – Plovdiv [Bulgária] előzetes döntéshozatal iránti kérelme) – OM elleni büntetőeljárás (Előzetes döntéshozatal – Az Európai Unió Alapjogi Chartájának 17. cikke – A tulajdonhoz való jog – Az Alapjogi Charta 47. cikke – Hatékony jogorvoslathoz való jog – 2005/212/IB kerethatározat – A bűncselekményből származó jövedelmek, vagyon és az elkövetéshez használt eszközök elkobzása – 2014/42/EU irányelv – A bűncselekmény elkövetési eszközeinek és az abból származó jövedelemnek az Európai Unión belüli befagyasztása és elkobzása – A csempészet bűncselekményének elkövetéséhez használt dolognak az állam javára való elkobzását előíró nemzeti szabályozás – Jóhiszemű harmadik személy tulajdonában álló dolog)

2021.3.8.   
            
            
               HU
            
            
               Az Európai Unió Hivatalos Lapja
            
            
               C 79/8
            
         
      A Bíróság (első tanács) 2021. január 14-i ítélete (az Apelativen sad – Plovdiv [Bulgária] előzetes döntéshozatal iránti kérelme) – OM elleni büntetőeljárás
      (C-393/19. sz. ügy) (1)
      
      (Előzetes döntéshozatal - Az Európai Unió Alapjogi Chartájának 17. cikke - A tulajdonhoz való jog - Az Alapjogi Charta 47. cikke - Hatékony jogorvoslathoz való jog - 2005/212/IB kerethatározat - A bűncselekményből származó jövedelmek, vagyon és az elkövetéshez használt eszközök elkobzása - 2014/42/EU irányelv - A bűncselekmény elkövetési eszközeinek és az abból származó jövedelemnek az Európai Unión belüli befagyasztása és elkobzása - A csempészet bűncselekményének elkövetéséhez használt dolognak az állam javára való elkobzását előíró nemzeti szabályozás - Jóhiszemű harmadik személy tulajdonában álló dolog)
      (2021/C 79/09)
      Az eljárás nyelve: bolgár
      
         A kérdést előterjesztő bíróság
      
      Apelativen sad – Plovdiv
      
         Az alap-büntetőeljárás résztvevője
      
      OM
      
         Az eljárásban részt vesz: Okrazhna prokuratura – Haskovo, Apelativna prokuratura – Plovdiv
      
         Rendelkező rész
      
      
                  1)
               
               
                  A bűncselekményből származó jövedelmek, vagyon és az elkövetéshez használt eszközök elkobzásáról szóló, 2005. február 24-i 2005/212/IB tanácsi kerethatározat 2. cikkének (1) bekezdését az Európai Unió Alapjogi Chartája 17. cikkének (1) bekezdésével összefüggésben akként kell értelmezni, hogy azzal ellentétes az olyan nemzeti szabályozás, amely lehetővé teszi a minősített csempészet elkövetéséhez használt eszköz elkobzását, amennyiben az jóhiszemű harmadik személy tulajdonában áll.
               
            
                  2)
               
               
                  A 2005/212 kerethatározat 4. cikkét az Alapjogi Charta 47. cikkével összefüggésben akként kell értelmezni, hogy azzal ellentétes az olyan nemzeti szabályozás, amely a büntetőeljárás keretében anélkül teszi lehetővé a bűncselekmény elkövetőjétől különböző személy tulajdonában álló vagyontárgy elkobzását, hogy ez utóbbi személy hatékony jogorvoslattal rendelkezne.
               
            
         (1)  HL C 295., 2019.9.2.